**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 1473/782/\_\_\_\_\_\_\_.2019

**PROIECT DECIZIA ETAPEI DE ÎNCADRARE**

**Nr. \_\_\_\_\_\_ din \_\_\_\_\_\_\_\_.2019**

Ca urmare a solicitării de emitere a acordului de mediu adresate de **COMUNA ULMI**,cu sediul în comuna Ulmi, sat Ulmi, str. Principala, nr. 146, judetul Dambovita, înregistrată la Agenția pentru Protecția Mediului (APM) Dâmbovița cu nr. 1473 din 01.02.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de Analiză Tehnică (CAT) din data de 24.04.2019 că proiectul **”*Extindere retea de apa in satele Dimoiu si Nisipurile si infiintare retea de canalizare in satele Dimoiu și Nisipurile, comuna Ulmi, judetul Dambovita”***, propus a fi amplasat în municipiul Targoviste; Ulmi, Dimoiu; Ulmi, Nisipurile, județul Dâmbovița **nu se supune evaluării impactului asupra mediului.**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa nr. 2 pct. 13, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectelor***

1. ***mărimea proiectului***:

Pentru realizarea extinderii retelei de distributie a apei s-au propus urmatoarele lucrari:

- Extindere retea distributie apa in satul Dimoiu;

- Extindere retea distributie apa in satul Nisipurile;

- Bransamente individuale in satul Dimoiu;

- Bransamente individuale in satul Nisipurile.

Pentru extinderea retelei de canalizare menajera, s-au propus urmatoarele lucrari:

- retea de canalizare menajeră in satul Dimoiu;

- retea de canalizare menajeră in satul Nisipurile;

- racorduri individuale in satul Dimoiu;

- racorduri individuale in satul Nisipurile;

- 3 staţii de pompare intermediara a apelor uzate menajere.

***Alimentarea cu apa***

Pentru realizarea investiei s-a propus extinderea retelei de distributie a apei cu conducte PEID PE100 Pn 6 at cu diametre cuprinse intre 63÷110 mm, montate ingropat sub adancimea de inghet. **Lungimea totala a extinderii retelei de distributie a apei este de 2.972,00 ml**.

Defalcarea acestora pe localitati, diametre si lungimi este urmatoarea:

|  |  |  |  |  |
| --- | --- | --- | --- | --- |
| **Localitate/ Conducte** | **PEID De 63** | **PEID De 75** | **PEID De 110** | **Total** |
|
| **Dimoiu** | 75,00 | 135,00 | 1.554,00 | 1.764,00 |
| **Nisipurile** | 25,00 | 215,00 | 968,00 | 1.208,00 |
| ***TOTAL*** | ***100,00*** | ***350,00*** | ***2.522,00*** | ***2.972,00*** |

Pe reteaua de distributie a apei vor fi realizate 8 camine de vane/golire ce se vor executa din beton armat monolit. Caminele vor fi echipate cu vane de sectionare/golire si instalatiile hidraulice aferente.

Pentru apararea si interventia impotriva incendiilor, pe reteaua de distributie a apei, vor fi amplasati 7 hidranti supraterani Dn 80 mm. Hidrantii vor fi amplasati pe conducte cu diametrul De 110 mm.

Pentru asigurarea unei racordari mai facile a consumatorilor la reteaua de distributie a apei, se va executa un numar de 76 de bransamente individuale. Bransamentele vor fi alcatuite din: teu de bransament electrosuabil, teava de bransament din PEID De 32 mm si caminul de bransament echipat cu contor de apa, robineti de sectionare cu corp din fonta/otel, cu imbinare prin compresiune Dn 20 mm, clapet de sens si fitinguri de montaj. Aceste camine vor fi montate pe spatiul public, la limita proprietatilor si vor fi realizate integral din polietilena, cu capac necarosabil. Caminul apometric va fi din polietilena integral prefabricat, avand Dn 500 mm, H = 1200 mm, strat compact de polietilena la exterior, strat de polietilena expandata la interior si capac monostrat din polietilena expandata cu perna de aer pentru termoizolare.

Deoarece in zona de executie a lucrarilor, drumurile sunt modernizate, pentru a nu afecta partea carosabila, bransamentele de pe partea opusa amplasamentului conductei de distributie a apei, se vor realiza numai prin subraversari prin foraj orizontal. Pe zona subtraversarii conducta de bransament va fi protejata intr-un tub din otel cu diametrul Dn 65 mm.

Conductele de distributie vor fi din ţeava de polietilenă de înaltă densitate PEHD PE 100 Pn 6 at, având în vedere că durata de exploatare a acestui material este de 50 ani şi execuţia este mai rapidă.

Conductele de distributie apa se vor monta in acostamentele drumurilor existente, iar suprafetele afectate de lucrarile de montaj se vor readuce la starea initiala.

Pentru asigurarea posibilitatii de interventie ulterioara asupra conductelor, pe tot traseul acestora se va monta atat o banda de identificare cat si fir metalic care sa permita detectarea electronica a pozitiei conductelor in plan.

Conductele din polietilena de inalta densitate se vor monta pe un pat de nisip de 10 cm grosime si se vor acoperi cu un strat de nisip de 10 cm grosime peste generatoarea superioara a conductei.

***Canalizarea menajera***

***Retelele de canalizare menajera*** urmaresc trama stradala si se vor executa din tuburi circulare din PVC SN 4, pentru canalizare.

**Lungimea totala a colectoarelor de canalizare menajera este de 2.135 m**, iar diametrul este Dn 250 mm.

Amplasarea colectoarelor pe localitati, diametre si lungimi este urmatoarea:

|  |  |  |  |  |
| --- | --- | --- | --- | --- |
| **Nr. crt.** | **Amplasament (strada)** | **Material** | **Diametru (mm)** | **Lung. (m)** |
| 1. | Localitatea Dimoiu | PVC | 250 | 1.105 |
| 2. | Localitatea Nisipurile | PVC | 250 | 1.030 |
| ***Total lungime colectoare*** | | ***PVC Dn 250*** | | ***2.135*** |

Pe reteaua de canalizare menajera vor fi executate 74 camine de vizitare, cu si fara camera de lucru (functie de adancimea lor). Caminele de vizitare vor avea fundatie din beton monolit si suprastructura formata din elemente prefabricate din beton (camera de lucru circulara Dn 1000 mm, corp tronconic, tuburi circulare Dn 800 mm, placa de acoperire). Aducerea la cota terenului amenajat a caminelor de vizitare se va realiza cu beton monolit.

Caminele de vizitare cu doua sau mai multe intrari vor fi considerate camine de intersectie si vor fi executate conform detaliului atasat documentatiei, avand cuneta profilata pentru fiecare colector influent.

Suprastructura caminelor de intersectie va fi identica cu cea a caminelor de vizitare curente.

De-a lungul strazilor colectoarele de canalizare menajera vor fi montate in acostament, avand in vedere ca majoritatea drumurilor sunt modernizate.

Tuburile de canalizare se vor monta ingropat, la adancimea de 1.50 ÷ 3.00 m, pe un pat de nisip de 10 cm si primul strat de acoperire va fi tot de nisip de minim 10 cm.

Panta de montare a retelei de canalizare va fi cuprinsa intre 4‰ si 2.0%, functie de panta terenului, asigurand atat scurgerea debitului de ape uzate menajere cat si viteza de autocuratire a retelei de 0.7 m/s.

Tuburile s-au prevazut a fi montate sub adancimea de inghet, stabilita conform STAS 6054 si care, in cazul comunei Ulmi este de 0,90 m.

Pe reteaua de canalizare menajera, la intersectii, la schimbarea pantei sau a diametrului, precum si in aliniament, la distante de maximum 60,00 m, s-au prevazut camine de vizitare cu sau fara camera de lucru (functie de adancime). Caminele vor fi executate conform STAS 2448.

Toate caminele de vizitare vor fi acoperite cu placa prefabricata carosabila din beton armat si capac carosabil rezistente la trafic greu tip IV, din material compozit.

Pentru a facilita racordarea cetatenilor la sistemul centralizat de canalizare, odata cu reteaua de canalizare menajera se vor executa si 80 racorduri individuale. Racordurile individuale vor fi compuse din teava PVC Dn 160 mm si camin de racord/inspectie integral prefabricat din polietilena avand diametrul Dn 400 mm. Lungimea conductei de racord va fi variabila (intre 2,00 si 10,00 m), in functie de pozitia caminului de racord fata de colectorul de canalizare, iar adancimea caminelor de racord, va fi deasemenea variabila (intre 1,30 si 1,70 m) in functie de adancimea colectorului. Racordarea se va realiza atat in camine de vizitare cat si direct in colector (pentru adancimi ale acestuia de pana la 2,50 m), prin intermediul unei sei de racordare din PVC Dn 160/250 mm, montata prin lipire.

Deoarece in zona de executie a lucrarilor, drumurile sunt modernizate, pentru a nu afecta partea carosabila, racordurile individuale de pe partea opusa amplasamentului conductei de distributie a apei, se vor realiza numai prin subraversari prin foraj orizontal. Pe zona subtraversarii conducta de bransament va fi protejata intr-un tub din otel cu diametrul Dn 250 mm.

***Statii de pompare ape uzate***

Din cauza declivitatii terenului, a fost necesar a se intercala pe traseul retelei de canalizare 3 statii intermediare de pompare a apelor uzate, asa cum se prezinta si in planurile de situatie.

***SP 1***

Statia de pompare SP 1 va prelua apele uzate menajere provenite de la locuitorii din satul Dimoiu. Aceasta va fi realizata din elemente de beton armat, integral prefabricate. Statia de pompare va fi livrata de catre producator cu toate instalatiile hidraulice, electrice si de automatizare, inclusiv utilajele de pompare si tablourile electrice si de automatizare. Statia de pompare va avea un diametru interior de 1.50 m si o inaltime totala de cca. 4.75 m. La partea superioara va fi prevazuta cu placa de acoperire si capac necarosabil. Statia de pompare va fi prevazuta cu 1 + 1R electropompe submersibile pentru ape uzate, cu tocator, avand fiecare caracteristicile: Q = 2,75 mc/h, H = 17,00 mCA, Pmax = 3,50 kW. Statia de pompare va fi de asemenea prevazuta cu scari de acces, sisteme de ghidaj si ancorare, etc. Volumul de inmagazinare va fi de cca. 1,50 mc, ceea ce va permite acumularea periodica pe termen scurt (maxim ½ ore) a apei uzate menajere, astfel incat electropompa sa functioneze cu intermitente, dar numarul opririlor/pornirilor sa nu fie mai mare de 6/ora. Electropompa submersibila va fi comandata de catre senzorii de nivel maxim/minim.

Apele uzate acumulate in aceasta statie de pompare vor fi pompate in caminul proiectat C52 in satul Nisipurile, prin intermediul unei conducte de refulare din teava de polietilena de inalta densitate ce va avea diametrul De 90 mm si lungimea de 1540 m. Pentru sectionarea, golirea si curatirea conductei de refulare, in caz de necesitate, pe traseul acesteia se va executa un camin de curatare/golire.

Alimentarea cu energie electrică a staţiei de pompare se va realiza din reţeaua de joasă tensiune din zonă.

***SP 2***

Statia de pompare SP 2 va prelua apele uzate menajere din satul Dimoiu si partial 9cca. 70%) apele uzate menajere provenite de la locuitorii din satul Nisipurile. Aceasta va fi realizata din elemente de beton armat, integral prefabricate. Statia de pompare va fi livrata de catre producator cu toate instalatiile hidraulice, electrice si de automatizare, inclusiv utilajele de pompare si tablourile electrice si de automatizare. Statia de pompare va avea un diametru interior de 1.50 m si o inaltime totala de cca. 4.00 m. La partea superioara va fi prevazuta cu placa de acoperire si capac necarosabil. Statia de pompare va fi prevazuta cu 1 + 1R electropompe submersibile pentru ape uzate, cu tocator, avand fiecare caracteristicile: Q = 4,00 mc/h, H = 12,00 mCA, Pmax = 3,50 kW. Statia de pompare va fi de asemenea prevazuta cu scari de acces, sisteme de ghidaj si ancorare, etc. Volumul de inmagazinare va fi de cca. 1.50 mc, ceea ce va permite acumularea periodica pe termen scurt (maxim ½ ore) a apei uzate menajere, astfel incat electropompa sa functioneze cu intermitente, dar numarul opririlor/pornirilor sa nu fie mai mare de 6/ora. Electropompa submersibila va fi comandata de catre senzorii de nivel maxim/minim.

Apele uzate acumulate in aceasta statie de pompare vor fi pompate in caminul proiectat C74 aflat pe str. Calea Ialomitei, prin intermediul unei conducte de refulare din teava de polietilena de inalta densitate ce va avea diametrul De 90 mm si lungimea de 780 m. Pentru sectionarea, golirea si curatirea conductei de refulare, in caz de necesitate, pe traseul acesteia se va executa un camin de curatare/golire.

Alimentarea cu energie electrică a staţiei de pompare se va realiza din reţeaua de joasă tensiune din zonă.

***SP 3***

Statia de pompare SP 3 va prelua apele uzate menajere provenite de la toti locuitorii din satele Dimoiu si Nisipurile. Aceasta va fi realizata din elemente de beton armat, integral prefabricate. Statia de pompare va fi livrata de catre producator cu toate instalatiile hidraulice, electrice si de automatizare, inclusiv utilajele de pompare si tablourile electrice si de automatizare. Statia de pompare va avea un diametru interior de 1.50 m si o inaltime totala de cca. 3.40 m. La partea superioara va fi prevazuta cu placa de acoperire si capac necarosabil. Statia de pompare va fi prevazuta cu 1 + 1R electropompe submersibile pentru ape uzate, cu tocator, avand fiecare caracteristicile: Q = 4,50 mc/h, H = 23,00 mCA, Pmax = 5,50 kW. Statia de pompare va fi de asemenea prevazuta cu scari de acces, sisteme de ghidaj si ancorare, etc. Volumul de inmagazinare va fi de cca. 1.50 mc, ceea ce va permite acumularea periodica pe termen scurt (maxim ½ ore) a apei uzate menajere, astfel incat electropompa sa functioneze cu intermitente, dar numarul opririlor/pornirilor sa nu fie mai mare de 6/ora. Electropompa submersibila va fi comandata de catre senzorii de nivel maxim/minim.

Apele uzate acumulate in aceasta statie de pompare vor fi pompate in caminul existent Cex aflat in apropierea statiei de epurare Targoviste Sud, prin intermediul unei conducte de refulare din teava de polietilena de inalta densitate ce va avea diametrul De 110 mm si lungimea de 2.940 m. Pentru sectionarea, golirea si curatirea conductei de refulare, in caz de necesitate, pe traseul acesteia se vor executa 4 camine de curatare/golire.

Alimentarea cu energie electrică a staţiei de pompare se va realiza din reţeaua de joasă tensiune din zonă.

b) cumularea cu alte proiecte: proiectul propus consta in extinderea retelelor de alimentare cu apa si de canalizare in satele Dimoiu si Nisipurile.

c) utilizarea resurselor naturale: nu este cazul;

d) producţia de deşeuri: deşeurile menajere si cele din construcții vor fi preluate de operatori autorizaţi; deşeurile rezultate în urma procesului de construire vor fi colectate pe sorturi, stocate temporar în spaţii special amenajate şi valorificate/eliminate prin societăţi autorizate

e) emisiile poluante, inclusiv zgomotul şi alte surse de disconfort: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) riscul de accident, ţinându-se seama în special de substanţele şi de tehnologiile utilizate: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite;

**2.** ***Localizarea proiectului***:

Se ia în considerare sensibilitatea mediului în zona geografică posibil a fi afectată de proiect, avându-se în vedere în special:

2.1. utilizarea existentă a terenului: terenul se află în intravilanul si extravilanul comunei Ulmi; folosinta actuala: neproductiv (cai de comunicatii).

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

a) zonele umede: nu este cazul;

b) zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc.: nu este cazul;

f) zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](file:///C:\Users\Arhive%20Elvira\Elvira\Sintact%202.0\cache\Legislatie\temp\00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///C:\Users\Arhive%20Elvira\Elvira\Sintact%202.0\cache\Legislatie\temp\00033752.htm) privind aprobarea Planului de amenajare a teritoriului naţional - Secţiunea a III - a - zone protejate, zonele de protecţie instituite conform prevederilor Legii apelor nr. [107/1996](file:///C:\Users\Arhive%20Elvira\Elvira\Sintact%202.0\cache\Legislatie\temp\00008742.htm), cu modificările şi completările ulterioare şi Hotărârea Guvernului nr. [930/2005](file:///C:\Users\Arhive%20Elvira\Elvira\Sintact%202.0\cache\Legislatie\temp\00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

g) ariile în care standardele de calitate a mediului stabilite de legislaţie au fost deja depăşite: nu este cazul;

h) ariile dens populate: nu este cazul;

i) peisajele cu semnificaţie istorică, culturală şi arheologică: nu este cazul.

**3. Caracteristicile impactului potențial**

a) extinderea impactului, aria geografica si numărul persoanelor afectate: nu este cazul;

b) natura transfrontiera a impactului: lucrările propuse nu au efecte transfrontiera;

c) mărimea si complexitatea impactului: impact relativ redus şi local, pe perioada execuţiei proiectului;

d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecventa si reversibilitatea impactului - impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta;

**Condițiile de realizare a proiectului:**

* Lucrările se vor executa cu respectarea condițiilor impuse prin avizele emise de autoritățile precizate in Certificatul de urbanism nr. 316 din 12.12.2018 emis de către Consiliul Judetean Dambovita, fără afectarea factorilor de mediu.
* De asemenea se vor respecta masurile si conditiile de realizare a proiectului in conformitate cu **Avizul de gospodarire a apelor nr. 12/18.03.2019 emis de Administratia Bazinala de Apa Buzau – Ialomita**, **Sistemul de Gospodarire a Apelor Dambovita**, si anume:
* Sa obtina toate avizele, acordurile si autorizatiile prevazute de legislatie inainte de inceperea executiei lucrarilor avizate prin prezentul act de reglementare.
* Posesorul avizului de gospodarire apelor are obligatia sa anunte emitentul, in scris, data de incepere a executiei, cu 10 zile inainte de aceasta;
* Nu vor fi afectate lucrarile existente ale constructiilor hidrotehnice si nici folosintele existente;
* Conform Legii Apelor nr. 107/1997, cu modificarile si completarile ulterioare, punerea in functiune si exploatarea lucrarilor construite pe ape sau care au legatura cu apele, se poate realiza numai dupa obtinerea autorizatiei de gospodarire a apelor;
* Beneficiarul raspunde de realizarea si functionarea corespunzatoare a obiectivului conform prezentului aviz, de urmarirea si prevenirea poluarii apelor subterane si de suprafata si de anuntarea in caz de poluare accidentala, a Sistemului de Gospodarire a Apelor Dambovita;

**Pentru protecţia apelor**

*Măsuri avute în vedere pentru reducerea/eliminarea poluării apelor*

**În perioada de construcţie**:

- deșeurile solide, materialul din decopertări, excavații, combustibilii sau uleiurile nu se vor deversa in cursurile de apa. Se recomanda colectarea selectiva a deșeurilor in vederea valorificării/eliminării prin firme autorizate;

- colectarea şi descărcarea apelor provenite din precipitaţii de pe platformele afectate de lucrările şantierului la parametrii prevăzuţi de legislaţia în vigoare;

* întreţinerea corespunzătoare a maşinilor utilizate pentru efectuarea lucrărilor prevăzute de proiect şi depozitarea în condiţiile prevăzute de legislaţia în vigoare a materialelor de construcţii şi a consumabilelor;
* este permisă numai folosirea materialelor şi substanţelor atent evaluate din punct de vedere al posibilităţilor de utilizare în echipamentele sistemelor de alimentare cu apa;
* orice rezervor de stocare a combustibililor şi carburanţilor va fi atent etanşat şi supravegheat şi amplasat pe platformă betonată, prevăzută cu rigole de scurgere;

**În perioada de funcţionare**:

* asigurarea unei întreţineri corespunzătoare a sistemului de alimentare cu apa;
* curentul efluent al liniei apei potabile trebuie să rămână în funcţiune, cel puţin parţial pe toată perioada de desfăşurare a lucrărilor;
* asigurarea unei surse de energie pentru situaţii de urgenţă;
* realizarea unui plan de intervenţii în vederea prezentării la solicitare, autorităţilor de control;

**Pentru protecţia aerului**

*Măsuri avute în vedere pentru reducerea/eliminarea poluării aerului*

**În perioada de construcţie:**

* deplasarea cu viteză redusă a vehiculelor implicate în lucrările prevăzute de proiect, astfel încât să se evite antrenarea particulelor de praf pe drumurile utilizate;
* prevenirea ridicării prafului prin acțiuni de stropire in perioadele de vreme uscata;
* manipularea cu atenţie a materialelor de construcţii utilizate astfel încât să se evite antrenarea particulelor de praf;
* întreţinerea şi repararea utilajelor şi vehiculelor utilizate în scopul reducerii emisiilor de poluanţi atmosferici;
* orice rezervor de stocare a combustibililor şi carburanţilor va fi atent etanşat şi supravegheat, pentru a se evita eliminarea în aer a unor poluanţi;

**În perioada de funcţionare:**

* intervențiile in cazul apariției unor defecțiuni pe rețeaua de apa se vor executa cu utilaje performante care sa nu producă poluarea fonica a locuitorilor din zona;

**Pentru protecţia solului, subsolului şi a ecosistemelor terestre**

*Măsuri avute în vedere pentru protecţia solului şi subsolului*:

**În perioada de construcţie**

* umpluturile vor fi făcute cu pământ sănătos, bine compactat de 20 - 30 cm, la umiditate optima, iar compactarea straturilor aflate imediat sub sistemul rutier se va supune exigentelor de compactare impuse patului drumurilor;
* ocuparea unor suprafeţe de teren cât mai mici pentru amenajarea organizării de şantier;
* depozitarea raţională a materialului excavat, astfel încât să fie ocupate suprafeţe cât mai mici de teren;

- stratul de sol vegetal va fi îndepărtat si depozitat in grămezi pentru a fi refolosit la reumplerea șanțurilor unde au fost poziționate conductele;

**În perioada de funcţionare**

* asigurarea unei întreţineri corespunzătoare a sistemului de alimentare cu apa;
* refacerea zonelor verzi în cazul în care acestea vor fi afectate de lucrările propuse a se realiza.

**Pentru protecţia împotriva zgomotului sau vibraţiilor**:

*Măsuri avute în vedere pentru reducerea impactului:*

**În perioada de construcţie**

* lucrările prevăzute de proiect vor fi limitate pe perioada zilei;
* întreținerea utilajelor şi vehiculelor implicate în realizarea lucrărilor astfel încât zgomotul şi vibraţiile produse să fie minore;
* se interzice circulația autovehiculelor in afara drumurilor trasate pentru funcționarea șantierului (drumuri de acces, drumuri tehnologice);
* in perioada de execuție a lucrărilor se vor adopta masuri de protecție a locuințelor situate in proximitate;

**În perioada de funcţionare**

- nu este cazul;

**Deşeurile rezultate în perioada de construcţie şi exploatare, modul de gestionare al acestora şi măsurile impuse pentru reducerea impactului generat de acestea**

**Deşeurile generate în perioada de construcţie**:

* amestecuri de beton;
* fier şi PVC;
* cabluri, altele decât cele specificate;
* pământ, pietre (materiale din excavaţii);

**Deşeurile generate în perioada de exploatare**:

* deșeurile generate din întreținerea sistemului de alimentare cu apa se vor colecta selectiv si valorificate prin unități specializate;

**Măsuri avute în vedere pentru managementul deşeurilor şi minimizarea impacturilor negative în perioada de construcţie**:

* + deşeurile vor fi colectate separat şi vor fi reciclate sau valorificate conform specificului acestora (metale, PVC, etc.);
  + deşeurile recuperabile vor fi depozitate în conformitate cu legislaţia în vigoare şi predate societăţilor specializate în valorificarea lor;
  + deşeurile nerecuperabile vor fi depozitate şi eliminate conform legislaţiei specifice din domeniul deşeurilor;
  + materialul rezultat din excavaţii reprezintă cantitatea cea mai mare de deşeuri rezultate din realizarea proiectului şi va fi refolosit la umpluturi, compactat şi acoperit pentru restabilirea condiţiilor iniţiale;
  + se va urmări reducerea cantităţii de deşeuri rezultate, prin refolosirea materialelor de excavaţii la umplerea unor gropi;
  + deşeurile solide rezultate din excavaţii şi construcţii vor fi depozitate astfel încât să nu conducă la ocuparea unor suprafeţe de teren suplimentare;
  + este interzisă arderea deşeurilor de orice tip;
  + solul vegetal va fi manevrat şi depozitat separat astfel încât să poată fi folosit la acoperire şi revegetare;
  + deşeurile menajere generate în locaţia şantierului vor fi colectate şi evacuate în condiţii sigure;

**Măsuri avute în vedere pentru managementul deşeurilor şi minimizarea impacturilor negative generate de acestea în perioada de funcționare**:

După realizarea obiectivului de investiții constructorul va dezafecta lucrările provizorii, va degaja zona de material folosit sau rezultat din alte lucrări provizorii si va reda terenul in starea inițiala.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

***La finalizarea obiectivului de investitii, beneficiarul are obligatia sa solicite si sa obtina autorizatia de mediu****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

Maria MORCOAȘE Întocmit,

consilier Florian STĂNCESCU